पाएं अपने शहर की ताज़ा ख़बरें और फ्री ई-पेपरडाउनलोड करें
जिले भर में शनिवार मध्य रात्रि से लेकर रविवार अलसुबह तक रुक-रुक कर बारिश का दौर चला। इस दौरान किसी क्षेत्र में 15 मिनट तो कहीं पर 30 मिनट तक बारिश हुई। धरियावद में तो रविवार शाम को दूसरी बारिश हो गई। बारिश की वजह से फसलों में खराबे के समाचार तो नहीं मिले लेकिन दूसरी तरह का नुकसान सामने आया है। इसमें पशुओं का चारा गिला हाेना और आंधी की वजह से टीन टप्पर उड़ने की घटनाएं हुईं।
प्रतापगढ़ शहर में भी रविवार अल सुबह 4 बजे से लेकर करीब 4:30 बजे तक बारिश हुई। इस दौरान जगह-जगह सड़कों पर पानी नजर आया। दिनभर तेज उमस और गर्मी ने लोगों को खूब परेशान किया। रात में हुई बारिश के बावजूद दिन का तापमान 1 डिग्री तक बढ़ गया। हालांकि रात के तापमान में 1.5 डिग्री की गिरावट दर्ज की गई। गौरतलब है कि मौसम विभाग ने प्रदेश में आंधी और बारिश को लेकर चेतावनी जारी की थी। धरियावद क्षेत्र में सुबह 5 बजे अचानक 15 मिनट तक बरसात हुई।
मौसम विभाग के अनुसार रविवार को दिन का तापमान 40 डिग्री से बढ़कर 41 डिग्री व रात्रि का तापमान 25.5 डिग्री से घटकर 24 डिग्री हाे गया। सुबह 4 एमएम बरसात दर्ज की। शाम को 5 बजकर 34 पर अचानक मध्यम बरसात का दौर शुरू हो गया जो 12 मिनट तक चला।
अरनोद, कस्बे में रविवार सवरे 4.30 बजे तेज हवा व बिजली की तेज आवाज ने कइयों की नींद खोल दी। साथ ही पानी को बोछारों से गर्मी में थोड़ी राहत हुई। तेज हवा के चलते गई गावों में बिजली भी बंद हो गई।
अवलेश्वर, कस्बे सहित आसपास क्षेत्र में रविवार सुबह तेज हवाओं के साथ 15 मिनट बूंदाबांदी हुई।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva awa_Deva zho_Hant eng_Latn